РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/102-16

29. фебруар 2016. године

Б е о г р а д

З А П И С Н И К

187. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 29. ФЕБРУАРА 2016. ГОДИНЕ

Седница је почела у 13,31 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Весна Бесаровић, Светислав Вукмирица, Тања Томашевић Дамњановић, Живан Ђуришић, заменик члана Драгана Николића, Неђо Јовановић, Жарко Мићин, Јасмина Обрадовић, заменик члана Биљане Пантић-Пиље, Балинт Пастор, Петар Петровић и Драган Половина.

Седници нису присуствовали чланови Одбора: Верољуб Арсић, Биљана Хасановић-Кораћ, Бранка Јанковић, Жарко Обрадовић, Мирко Чикириз и Гордана Чомић, као ни њихови заменици.

На предлог председника Одбора, једногласно (са 11 гласова за) је усвојен следећи

Д н е в н и р е д:

Усвајање записника са 186. седнице Одбора;

1. Разматрање Предлога закона о запосленима у аутономним покрајинама и јединицама локалне самоуправе, који је поднела Влада.

Пре преласка на одлучивање о тачкама дневног реда, Одбор је једногласно усвојио записник са 186. седнице Одбора (са 11 гласова за).

Тачка дневног реда. Разматрање Предлога закона о запосленима у аутономним покрајинама и јединицама локалне самоуправе, који је поднела Влада.

Одбор је размотрио Предлог закона о запосленима у аутономним покрајинама и јединицама локалне самоуправе, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

Седница је завршена у 13,33 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић